Ukenummer

Ukenummer eller ukesnummer kan vise til flere ulike kalendariske inndelinger av året i nummererte arbeidsuker. Det finnes minst seks ulike systemer for ukesnumre, hvilket medfører at ukesnummer kan variere fra land til land.
ISO-ukenummer brukes i Norge og de fleste land i Europa. I henhold til standarden ISO 8601 inndeles året i 52 eller 53 uker, og ukene starter på mandag (ukens døgn 1) og slutter på søndag (ukens døgn 7). Alle uker er hele uker (består av syv døgn). Se avsnittet om andre systemer for mer informasjon om andre systemer.

Ved hvert årsskifte hører uken til det året hvor de fleste av ukens døgn ligger eller sagt på en annen måte: uken hører til det året som torsdagen ligger i; uke nummer 01 vil altså ha minst fire døgn i det nye året. For eksempel var mandag 29. desember 2008 døgn 1 i uke nummer 01 i 2009 (2009-W01-1), og søndag 3. januar 2010 var døgn 7 i uke 53 i 2009 (2009-W53-7). I Skandinavia ble ukesnummering slik som i ISO 8601 innført mandag 1. januar 1973. Samtidig ble ukens første døgn endret fra søndag til mandag. Slik ukes­nummerering brukes nå i flertallet av europeiske land.
I dag, fredag 3. februar 2023 (2023-W05-5), er det uke nummer 5 i året 2023.
Ett gjennomsnittlig år i den gregorianske kalenderen består av nøyaktig 52,1775 uker, altså har 17,75 % av alle årene en uke nummer 53; så i gjennom­snitt vil det gå 5,6338 år mellom hver gang en uke nummer 53 begynner.
En uke som er nummerert med et oddetall vil bli etterfulgt av en uke nummerert med et partall, unntatt uke nummer 53 som alltid blir etterfulgt av uke nummer 01.


== Ukesnummerregler ==
Ukesnummerreglene i henhold til ISO 8601 kan summeres opp i tre punkter: 
Regel 1: En ISO-uke begynner alltid på mandag (1) og slutter på søndag (7).
Regel 2: Uke nummer 01 inneholder alltid årets første torsdag (midterste døgn i uken).
Regel 3: Det er alltid 52 eller 53 ISO-uker i et gitt år.Et år har en uke 53 bare hvis det korresponderende året begynner på torsdag eller er et skuddår som begynner på onsdag eller torsdag.Fra disse reglene følger at:
– inntil de tre siste døgnene (mandag, tirsdag og onsdag) i desember kan tilhøre uke nummer 01.
– i januar vil uke nummer 52 og 53 aldri ha en arbeidsdag (mandag – fredag), 1. januar betraktes ikke som arbeidsdag.
– i januar vil uke nummer 01 alltid ha minst én arbeidsdag (mandag – fredag), 1. januar betraktes ikke som arbeidsdag.
– uke nummer 01 begynner senest torsdag (så uke nummer 01 vil alltid ha minst fire døgn i det nye året).
– 4. januar er alltid i uke nummer 01.
Definisjonsmessig varierer ISO-året bare seks døgn i forhold til den gregorianske (og den julianske) kalenderen (tre døgn for tidlig og tre døgn for sent).


== Enkel utregning av ukesnummer ==
Det er enkelt å beregne ISO-ukesnummeret for en dato når også ukedagen er kjent:

Ukesnr = (10 + døgnnr − ukedagsnr) div 7
hvor
døgnnr = 1 → 365/366, ukedagsnr = 1 → 7 (se regel 1) og div betyr heltallsdivisjon (dvs. at resten etter en divisjon taes ikke med).

Ved bruk av serienumre for datoer (bl.a. i regneark) er døgnnr = serienr. for en dato − serienr. for 31/12 året før (eller serienr. for 1/1 samme år + 1).

For å finne døgnnr når serienumre ikke brukes, kan en av tabellene under være til hjelp.

eller

eller

– En dato som får ukesnummer 0 som resultat, tilhører den siste uken i det forrige året (uke nummer 52 eller 53).
– En dato som får ukesnummer 53 som resultat, kan tilhøre uke nummer 01 i det neste året.
Eksempler:
Finn ukesnummeret for onsdag 21. september 2016 (skuddår):
Ukesnr = (10 + (heltall (30,4 × (9 − 1)) − (14 − 9) div 7) + 0 + 21 + 1 − 3) div 7
Ukesnr = (10 + 243 − 0 + 22 − 3) div 7
Ukesnr = (275 − 3) div 7
Ukesnr = 272 div 7 = 38.

Ukesnr = (10 + (42634 − 42369) − 3) div 7
Ukesnr = (10 + 265 − 3) div 7
Ukesnr = (275 − 3) div 7
Ukesnr = 272 div 7 = 38.

Finn ukesnummeret for søndag 3. januar 2016:
Ukesnr = (10 + 3 − 7) div 7 = 6 div 7 = 0.

Siden søndagen ligger bare tre døgn etter årsskiftet, må datoen høre til den siste uken i 2015, uke nummer 53.
Finn ukesnummeret for mandag 29. desember 2014:
Ukesnr = (10 + 363 − 1) div 7 = 372 div 7 = 53.

Siden mandagen ligger bare tre døgn før årsskiftet, må datoen høre til den første uken i 2015, uke nummer 01.


== Tabeller ==
Forklaringer


== Ukesdatoer ==
Ukesdatoer kan brukes i arbeidslivet der arbeidsuker overlapper årsskiftet: yyyy-Www-d. «yyyy» indikerer et ISO-år, «W» indikerer at de to neste siffer («ww») er ukesnummeret i dette året (fra 01 til 52 eller 53) og «d» markerer ukedagen fra 1 til 7, der 1 er mandag og 7 er søndag. Ukesnummereringen er slik at uken skal tilhøre det året som de fleste av ukedagene er i. For eksempel kunne onsdag 31. desember 2008 bli skrevet som 2009-W01-3, og fredag 1. januar 2010 kunne bli skrevet som 2009-W53-5:

Eksempler:
Eksempel regel 14. januar 1993 er en mandag (1993-01-04)
1993-01-03 → 1992-W53-7
1993-01-04 → 1993-W01-1
4. januar 1998 er en søndag (1998-01-04)
1997-12-28 → 1997-W52-7
1997-12-29 → 1998-W01-1
1998-01-04 → 1998-W01-7Eksempel regel 2Året starter på en torsdag
1998-01-01 → 1998-W01-4
1998-12-31 → 1998-W53-4
Året er skuddår og starter på en onsdag
1992-01-01 → 1992-W01-3
1992-02-29 → 1992-W09-6 (skuddår)
1992-12-31 → 1992-W53-4
Året er ikke skuddår og starter på en onsdag
1975-01-01 → 1975-W01-3
1975-02-29 → eksisterer ikke (ikke skuddår)
1975-12-28 → 1975-W52-7
1975-12-29 → 1976-W01-1 (ikke skuddår)


== Andre systemer ==
Flere land har ukesnummersystem som er forskjellig fra ISO-standarden. Minst seks nummersystemer er i bruk:
Se også «Når uken begynner"» i «Ukedager».
I Skandinavia og flere andre europeiske land ble ukesnummer også brukt før 1973. Da ble året avsluttet med uke 53 hvis uke 52 sluttet før 31. desember, men dette ukesnummeret fortsatte ikke over i det nye året; uke 1 begynte alltid med 1. januar uansett ukedag. Dermed kunne deler av den samme uken få to forskjellige ukesnummer. Ukens første døgn var søndag og dermed var siste døgn i uken lørdag.
Det er enkelt å beregne ukesnummeret for en dato på denne gamle måten:

Ukesnr = (13 + døgnnr − ukedagsnr) div 7
hvor
døgnnr = 1 → 365/366, ukedagsnr = 1 (søndag) → 7 (lørdag) og div betyr heltallsdivisjon (dvs. at resten etter en divisjon taes ikke med).


== Se også ==
Ukedager
ISO 8601
Søndagsbokstav
Påskeformelen
Gyldentall
Solsyklus


== Referanser ==


== Eksterne lenker ==
Matematikken i ISO 8601-kalendre
En generisk årskalender i Excel med ISO-ukenummer
Hvilken uke er det